
				IRAGARKIAK

				Beste iragarki ofizial batzuk

				SEGURTASUN SAILA

				3556

				IRAGARKIA, Joko eta Ikuskizunen zuzendariarena, zeinaren bidez jakinarazten baita B motako jokoaren enpresa operadore batek fidantza itzultzeko eskatu duela.

				Euskal Autonomia Erkidegoko Jokoaren Erregelamendu Orokorrak, uztailaren 27ko 120/2016 Dekretuz onetsiak, bere 45. artikuluan ezartzen du fidantzak azkentzeko eskaerak Euskal Herriko Agintaritzaren Aldizkarian argitaratuko direla, hartzekodun izan daitezkeen jokalariek edo apustulariek fidantza konfiskatzeko eskatzeko aukera izan dezaten.

				Prozedura honetan ez dago jakiterik interesdunak nor diren; horregatik, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluari jarraituz, argitara ematen da 16242554Ten fidantza itzultzeko eskatu dela, zeina 2010eko irailaren 28an 201001006 zenbakiz erregistratu baitzen B motako jokoaren enpresa operadore moduan, zertarako eta bi hilabeteko epean joko-kreditu bat dutela egiaztatzen duten jokalariek edo apustulariek zor dieten zenbatekoa fidantzaren pentzutan ordain diezaietela eskatzeko. Joko eta Ikuskizun Zuzendaritzan egin beharko dute eskaera hori (Donostia kalea 1 – 01010 Vitoria-Gasteiz).

				Eskaerarekin batera aurkeztu behar dira kreditua egiaztatzen duen titulua, zenbatekoa, egitateen azalpena eta ordainketa egiteko banku-kontua.

				Jakinarazpen honek ondorioak izango ditu Estatuko Aldizkari Ofizialean argitaratu eta hurrengo egunetik aurrera.

				Vitoria-Gasteiz, 2020ko irailaren 2a.

				Joko eta Ikuskizunen zuzendaria,

				AITOR MIKEL URIARTE UNZALU.

			

			
				
EUSKAL HERRIKO AGINTARITZAREN ALDIZKARIA
www.euskadi.net

			

		

	OEBPS/images/136546.png
EHAX

DOK.: XXXXX
2020-09-9





